Míla starfar samkvæmt heildarstefnu fyrirtækisins og kjarnagildum ásamt því að fylgja stefnu um samfélagslega ábyrgð . Stefna Mílu Stefna um samfélagslega ábyrgð Samfélagsleg ábyrgð felst í því að fyrirtæki og stofnanir axli ábyrgð á þeim áhrifum sem þau hafa á fólk og umhverfið . Samfélagsleg ábyrgð snertir alla þætti starfseminnar . Í nóvember 2015 undirritaði Míla , ásamt 103 öðrum fyrirtækjum yfirlýsingu Festu og Reykjavíkurborgar um að draga úr losun gróðurhúsalofttegunda og lágmarka neikvæð umhverfisáhrif með markvissum aðgerðum . Flokkun úrgangs er mikilvægur þáttur þegar kemur að málefnum sem varða loftslagsmál . Míla er nú þegar að flokka úrgang , en hefur ekki fylgst með því tölulega . Miklar framkvæmdir eru á vegum fyrirtækisins um allt land og fylgir þeim stundum nokkuð rask . Við slíkar framkvæmdir er lögð mikil áhersla á að valda sem minnstu raski og ganga vel um landið . Þess er gætt að fjarskiptamannvirki falli sem best að umhverfinu og að þeim sé komið fyrir í sátt við skipulagsyfirvöld , sveitastjórnir og almenning . Innan fyrirtækisins eru dagblöð og pappír auk plasts flokkað og flutt til endurvinnslu . Aðeins er notað fjölnota leirtau í mat og drykk á skrifstofum . Pappi , timbur og málmar sem falla til við starfsemina er flokkað og komið til endurvinnslu .